
	[bookmark: nev]GIDRÓ BARBARA-TÍMEA
gidrobarbi99@gmail.com
Általános Orvostudományi Kar
Osztatlan, 7. félév
Marosvásárhelyi Orvosi és Gyógyszerészeti Egyetem

	GÁLFALVI NOÉMI
[bookmark: _GoBack]ngalfalvi@gmail.com
Általános Orvostudományi Kar
Osztatlan, 7. félév
Marosvásárhelyi Orvosi és Gyógyszerészeti Egyetem


	[bookmark: nev]KOVÁCS NOÉMI
kovacs_noemi99@yahoo.com
Általános Orvostudományi Kar
Osztatlan, 7. félév
Marosvásárhelyi Orvosi és Gyógyszerészeti Egyetem

	
[bookmark: _GoBack]






Témavezetők:
	dr. Varga Csaba
ortopéd szakorvos, SE ÁOK

	dr. Váncsa Szilárd
PhD-hallgató, SE ÁOK




AZ OBEZITÁS NÖVELI A BOKAPROTÉZIS-REVÍZIÓ ESÉLYÉT: SZISZTEMATIKUS ÁTTEKINTŐ KÖZLEMÉNY ÉS METAANALÍZIS

Bevezetés: A bokaprotézisek számának növekedésével egy időben a protézis revíziók és a műtéti komplikációk száma is jelentősen megnövekedett az elmúlt évtizedben. Az obezitás ismert rizikófaktor a csípő és a térd protézis komplikáció tekintetében, viszont a bokaprotézis tekintetében az irodalom ellentmondásos.
Célkitűzés: Tanulmányunk célja az obezitás és a bokaprotézis komplikációinak vizsgálata volt.
Módszerek: A kérdés megválaszolására a szisztematikus áttekintő közlemények módszertanát választottuk metaanalízissel. Előre meghatározott protokoll alapján szisztematikus keresést végeztünk 2021.10.26-án három orvosi adatbázisban. A keresés során olyan longitudinális kohorsz vizsgálatokat kerestünk, amely a testtömeg és a bokaprotézis revízió és komplikáció arányát vizsgálta. A kiválasztott publikációkban az obezitást ≥30 testtömeg indexként határozták meg. Az utánkövetés tekintetével nem volt előre meghatározott kikötésünk. Az adatokat elektronikus adattáblába gyűjtöttük ki és a statisztikát az R programozási nyelv segítségével végeztük el (R Core Team, 2019, Bécs, Ausztria, R verzió 4.1.0). Súlyozott esélyhányadost számoltunk (OR) 95%-os konfidencia intervallummal (CI).
Eredmények: Összesen 709 tanulmány került átnézésre cím, absztrakt majd teljes szöveg alapján. Végezetül 22 tanulmányt foglaltunk bele a szisztematikus áttekintő részbe és kilencet a metaanalízisbe. A kilenc tanulmányból kettő prospektív vizsgálat volt, hét retrospektív kohorsz. A vizsgált populációk átlag életkora 61 és 66 között változott. Hat tanulmány 8979 betege alapján az obez csoportban a revíziók esélye magasabb volt a nem obez csoporthoz képest (7.5 vs 5.1%; OR=1.68, CI: 1.44-1.95). Ezzel szemben az össz komplikációk esélye 7231 betegben nem érte el a szignifikáns különbséget (13 vs 6.3%; OR=1.23, CI: 0.49-3.11). Hasonlóan a lokális szövődmények arányában sem volt különbség a két csoport között (5.2 vs 2.9%; OR=1.34, CI: 0.29-6.2).
Következtetés: Az elemzésünk alapján a bokaprotézisek revíziójának esélye magasabb az obez csoportban, valamint a korai szövődmények aránya is magasabb ebben a csoportban, viszont ez nem volt szignifikáns.



